Jo-at-Home: Die Mielieboer
Daar was ’n boer wat mielies gekweek het. Elke jaar het hy sy mielies ingeskryf by die landbouskou en soos klokslag wen hy die blou roset vir die beste mielies in die distrik.
Een jaar het die joernalis van die plaaslike dagblad ’n onderhoud met hom gevoer en iets baie interessants geleer omtrent die boer se manier van mielieverbouing. Die verslaggewer het te wete gekom dat die boer sy aanplantingssaad deel met sy bure.
“Hoe kan jy dit bekostig om jou mieliesaad te deel met jou bure terwyl hulle ook elke jaar inskryf vir die beste mielie kompetisie?” vra die verslaggewer aan die boer.
Maar, meneer,” sê die boer “het jy nie geweet nie? Die wind tel stuifmeel op van die rypwordende mieliekoppe en waai dit van saailand na saailand. Indien my bure minderwaardige gehalte mielies verbou sal kruisbestuiwing stadig maar seker die kwaliteit van my mielies nadelig beïnvloed. Indien ek goeie mielies wil hê moet ek my bure help sodat hulle ook goeie mielies verbou.”
Die boer was terdeë bewus van die mens se interafhanklikheid van mekaar. Sy mielies kan nie verbeter tensy sy bure se mielies nie ook verbeter nie. So is dit ook gesteld met ons lewens. Dié wat in vrede wil lewe moet ook hul bure help om in vrede te lewe. Dié wat gelukkig wil wees moet ook ander om hulle help om geluk te vind aangesien die welstand van elke een verbind is aan die welstand van almal.
Dit is moontlik om weg te gee en steeds ryker te word! Dit is ook moontlik om te styf vas te hou en alles te verloor. Ja, die vrygewige man sal ryk wees! Deurdat hy aan ander water gee, les hy ook sy eie dors.
Spreuke 11:24-25Daar is een wat ruim uitdeel en nog meer kry, en een wat terughou meer as wat reg is, maar tot sy gebrek.
Die siel wat seën, word versadig; en hy wat laaf, word self ook gelaaf.
My gebed vir elkeen van julle, is voorspoed, gesondheid, vrede, vreugde en genade. Mag Jesus elkeen ryklik seën en sy beskermende Hand oor elkeen hou.
Farmstyle preserving and making your own (15)
Garden - Planting times (4)
Garden ideas and tips (13)
General Cooking Tips (2)
My home - Wishlist (11)
Recipes - Easy Favorites (19)
Recipes - Easy to try (17)
Recipes - Family Favorites (5)
MAKE A PICTURE TRANSPARENT - MS OFFICE 2016
Blog Archive Sep 10 (2) Jun 24 (1) Jun 23 (4) May 06 (1) Apr 22 (1) Apr 21 (1) Apr 01 (3) Mar 26 (1) Feb 26 (2) Feb 04 (3) Jul 16 (3) Apr 25 (2) Apr 10 (2) Apr 04 (1) Mar 25 (1) Mar 14 (2) Feb 18 (5) Jan 10 (1) Dec 29 (2) Dec 19 (1) Oct 31 (1) Oct 01 (3) Sep 30 (1) Sep 23 (1) Sep 20 (1) Sep 18 (1) Sep 06 (1) Jul 29 (1) Jul 24 (1) Jul 15 (1) Jul 12 (2) Jul 08 (1) Jun 27 (2) Jun 20 (2) May 30 (2) May 21 (1) May 08 (2) Apr 03 (1) Mar 13 (5) Mar 12 (1) Mar 04 (1) Feb 28 (1) Feb 27 (2) Feb 25 (5) Feb 21 (9) Feb 14 (6) Feb 13 (8)